Dave ontvang ons elke keer met 'n vriendelike groet en glimlag. Die kamers is baie gerieflik en skoon. Die ontbyt is ook baie goed voorberei. Voorwaar baie aangenaam om hier te oornag.
Dankie Pieter, dit is altyd 'n plesier om met u te bly. Ek hoop jy het pret gehad in die Krugerwildtuin.
Daar is 'n pragtige tuin met baie voëls en 'n swembad om in af te koel. Die kamer was gerieflik met 'n mooi uitsig oor die tuin. Die eienaars was baie gasvry en het ons 'n heerlike ontbyt bedien.
Sunbird Lodge is 'n pragtige gastehuis met uitstekende, netjiese en uiters skoon akkommodasie (beste matrasse wat ons nog ooit in 'n gastehuis gehad het). Dave was 'n wondelike gasheer wat uit sy pad gegaan het om te verseker dat ons ons verblyf geniet en dat ons volledig ingelig was oor al die fasiliteite in en om Phalaborwa, wat die weervoorspelling was en waar om wat te kry. Ontbyt was heerlik, bedien in 'n pragtig versierde, skoon en netjiese eetkamer. Hierdie is beslis 'n gastehuis wat elke besoeker aan Phalaborwa met graagte kan oorweeg en wat ons beslis weer van gebruik sal maak.
Van die vriendelike ontvangs deur die eienaar, die begeleide toer van die opset, die stil atmosfeer in die lapa in 'n voëlryke tuin, die skoon gemaklike kamer met enorme bad tot die baie smaaklike ontbyt van vrugte uit eie tuin was die tydjie regtig aangenaam.
Dave gaan uit sy pad om jou welkom te laat voel. Die slaap-eenhede is skoon en netjies, veilige parkeerplek en tot 'n swembad as 'n mens wil afkoel in die warm Phalaborwa son. Voorwaar fantasties. O ja die ontbyt is ook heerlik.
Die verblyf en ontvangs was baie goed. Ons was ontvang en die kamer vir ons gewys. Ons is van 'n kaart voorsien van moontlike eetplekke in Phalaborwa. Ons sal definitief weer daar bly en vir ons vriende aanbeveel.
Sunbird is absoluut pragtig - dit is 'n lieflike oornagplek, en die eienaar wat ons ontvang het, was werklik baie vriendelik en hulpvaardig. Ons het vir ontbytpakkies gevra, en dit was reeds die vorige aand aan ons oorhandig, wat ons geweldig waardeer het omdat ons vroeg in die pad wou val. Die ontbyte was heerlik, vars en vullend. Sal beslis weer van die Lodge gebruik maak!
Maak elke keer wat ons by Phalaborwa hek van die Kruger ingaan, gebruik van die oorslaap. Prys sluit ontbyt in en meestal vertrek ons te vroeg vir ontbyt, hulle pak 'n heerlike om saam te vat! Puik diens!
Dit was nou 'n lekker plek om te oornag. Skoon, netjies en veilig met baie vriendelike diens. Sal verseker weer daar tuisgaan.
Dave en Samatha is wonderlike mense wat jou verblyf uiters aangenaam maak. Die kamers is netjies en skoon en die tuin laat 'n mens sommer dadelik ontspan.
Ons is vriendelik ontvang met ons aankoms. Die kamer was skoon en ruim. Die bed het aan ons die nodige nagrus verskaf. Die volgende oggend het ons 'n heerlike ontbyt geniet voor ons vertrek het. 'n Definitiewe JA vir Sunbird Lodge.
Dave het ons gehelp op 'n vorige besoek, toe die bespreking by 'n ander lodge 'n absolute riller was ... en dit sonder 'n bespreking.
Die gasheer het uit sy pad gegaan om alles vir ons gerieflik en maklik te maak. Die kamer was ruim, skoon en baie meer as wat ons verwag het. Ons het heerlik gebly en sal beslis weer daar oorslaap. Baie dankie vir 'n aangename ervaring!